stanford-oval/wikipedia huggingface dataset:
บีเอ็นเคโฟร์ตีเอต
การประชาสัมพันธ์ > งานเลือกตั้งเซ็มบัตสึ

ดูเพิ่ม: งานเลือกตั้งเซ็มบัตสึบีเอ็นเคโฟร์ตีเอต
งานเลือกตั้งเซ็มบัตสึ หรือ เซ็มบัตสึโซเซ็งเกียว (ญี่ปุ่น: 選抜総選挙; โรมาจิ: 'Senbatsu Sousenkyo') เป็นการค้นหาสมาชิกวงที่ได้รับความนิยมจากมุมมองของแฟนคลับ ซึ่งการลงคะแนนสามารถทำได้ผ่านการซื้อแผ่นซีดีซิงเกิลที่บรรจุบัตรลงคะแนน เพื่อให้แฟนคลับสามารถโหวตสมาชิกที่ตนชื่นชอบ โดยสมาชิกที่ได้รับคะแนนโหวตมากที่สุด (16 อันดับแรก) จะได้รับการประชาสัมพันธ์ในซิงเกิลเลือกตั้งนั้น ๆ หรือเรียกว่า "เซ็มบัตสึ" สมาชิกที่มีคะแนนสูงเป็น 7 อันดับแรกจะเรียกว่า "คามิเซเว่น" (神7 Kami 7) และสมาชิกที่ได้อันดับ 1 จะได้รับตำแหน่ง "เซ็นเตอร์"
โดยวันที่ 30 กันยายน พ.ศ. 2561 วงได้ประกาศจัดงานเลือกตั้งเซ็มบัตสึเป็นครั้งแรก ในชื่อ การเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6 หรือ BNK48 6th Single Senbatsu General Election ซึ่งจัดงานประกาศผลคะแนนในวันที่ 26 มกราคม พ.ศ. 2562 ที่อิมแพ็ค อารีน่า เมืองทองธานี
วันที่ 8 ธันวาคม พ.ศ. 2562 วงได้ประกาศจัดงานเลือกตั้งเซ็มบัตสึเป็นครั้งที่สอง ในชื่อ การเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 9 หรือ BNK48 9th Single Senbatsu General Election
วันที่ 20 ธันวาคม พ.ศ. 2564 วงได้ประกาศจัดงานเลือกตั้งเซ็มบัตสึเป็นครั้งที่สาม ในชื่อ การเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 12 หรือ BNK48 12th Single Senbatsu General Election
วันที่ 17 กันยายน พ.ศ. 2566 วงได้ประกาศจัดงานเลือกตั้งเซ็มบัตสึเป็นครั้งที่สาม ในชื่อ การเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 16 หรือ BNK48 16th Single Senbatsu General Election
วันที่ 7 ธันวาคม พ.ศ. 2567 วงได้ประกาศจัดงานเลือกตั้งเซ็มบัตสึ ในชื่อ การเลือกตั้งทั่วไปเซ็มบัตสึบีเอ็นเคโฟร์ตีเอต / ซีจีเอ็มโฟร์ตีเอต หรือ BNK48 & CGM48 Senbatsu General Election 2025
การประชาสัมพันธ์ > งานกีฬาสี

งานกีฬาสี (ญี่ปุ่น: Dai Undoukai) เดิมเป็นงานแข่งขันกีฬาในหลากหลายประเภท โดยแบ่งตามทีมของแต่ละวงของ 48 Group ซึ่งทีมที่ชนะจะได้รับรางวัล และทีมที่โหล่จะมีบทลงโทษที่แตกต่างกันออกไป ซึ่งงานกีฬาสีครั้งแรกของวงในชื่องาน เทศกาลกีฬาบางกอก๔๘ ได้ปรับรูปแบบทีมเป็นการให้สมาชิกวงจับสลากแบ่งเป็น 4 สี ประกอบด้วย สีม่วง, สีชมพู, สีเหลือง และสีฟ้า โดยงานจัดขึ้นในวันที่ 7 กันยายน พ.ศ. 2562 ที่ อินดอร์ สเตเดียม หัวหมาก
งานกีฬาสีครั้งที่สอง ในชื่องาน งานกีฬาสีอนุบาลหนูน้อย48 2022 ซึ่งในครั้งนี้ได้มีสมาชิกวงซีจีเอ็มโฟร์ตีเอตเข้าร่วมเป็นครั้งแรก รูปแบบทีมเป็นการให้สมาชิกวงจับสลากแบ่งเป็น 4 สี ประกอบด้วย สีแดง, สีส้ม, สีเขียว และสีฟ้า โดยงานจัดขึ้นในวันที่ 10 กันยายน พ.ศ. 2565 ที่ธันเดอร์โดม เมืองทองธานี
และงานกีฬาสีครั้งที่สาม ในชื่องาน BNK48 & CGM48 Sports Day 2024 NEKO WARS รูปแบบทีมเป็นการให้สมาชิกวงจับสลากแบ่งเป็น 4 ทีม ตามชื่อของสายพันธุ์แมว ประกอบด้วย ชิโร่, คุโระ, ชาโทร่า และซาบะโทระ โดยงานจัดในวันที่ 28 กรกฎาคม พ.ศ. 2567 ที่ยิมเนเซียม 4 มหาวิทยาลัยธรรมศาสตร์ ศูนย์รังสิต
ผลงาน

บทความหลัก: รายชื่อผลงานของบีเอ็นเคโฟร์ตีเอต
ผลงานของวงปัจจุบันประกอบด้วยซิงเกิล 17 ชุด ชุดละ 3–5 เพลง และมีอัลบั้มรวมซิงเกิลและเพลงพิเศษต่าง ๆ 4 ชุด ซึ่งเพลงของซิงเกิลหลักนั้นจะขับร้องโดยเซ็มบัตสึทั้งหมดของเพลงนั้น ๆ โดยจำนวนเซ็มบัตสึของแต่ซิงเกิลจะมีไม่เท่ากัน โดยเพลงแต่ละเพลงจะมาจากเพลงต้นฉบับของวงพี่สาวอย่างเอเคบีโฟร์ตีเอต ที่นำมาร้องใหม่โดยมีการแปลภาษาเป็นเนื้อร้องภาษาไทย และเป็นเพลงที่ทางวงทำขึ้นเป็นของวงเอง โดยได้รับอนุญาตจากต้นสังกัดแล้ว
ผลงาน > รายการโทรทัศน์

ในปี พ.ศ. 2560 วงมีรายการโทรทัศน์เป็นของตัวเอง 2 รายการ ได้แก่รายการ BNK48 Senpai รายการสารคดีเกี่ยวกับช่วงระหว่างการคัดเลือกสมาชิก และชีวิตของแต่ละคนหลังการเข้าวง โดยช่วงหลังเป็นรายการท่องเที่ยวประเทศญี่ปุ่น และมีสมาชิกจากวงเอเคบีโฟร์ตีเอตเป็นแขกรับเชิญ และรายการ BNK48 Show รายการวาไรตีที่ให้สมาชิกในวงเล่นเกมและมีช่วงให้สมาชิกแต่ละคนแสดงความสามารถพิเศษ
ปี พ.ศ. 2561 วงมีรายการโทรทัศน์ 5 รายการ ได้แก่รายการ เพื่อนร่วมทาง The Journey รายการเรียลลิตี้โชว์ที่ถ่ายทำในประเทศญี่ปุ่น โดยมีสมาชิก 4 คน คือ แจน ปัญ แก้ว และตาหวาน, รายการ อยากจะได้พบเธอ! ญี่ปุ่น รายการท่องเที่ยวตามสถานที่จริงในฉากอนิเมะ มีสมาชิกวง 6 คนรับหน้าที่พิธีกร, รายการ อนิพาเร่! เป็นรายการแนะนำอนิซองญี่ปุ่นและวัฒนธรรมอนิเมะ โดยมีสมาชิกวงรับหน้าที่พิธีกร ต่อมาวงได้ร่วมกับเวิร์คพอยท์ เอ็นเทอร์เทนเมนท์และโต๊ะกลมโทรทัศน์ ผลิตรายการ Victory BNK48 เป็นรายการวาไรตีที่ให้สมาชิกในวงเล่นเกม โดยมีแขกรับเชิญเป็นดารา, ศิลปินชื่อดังในประเทศไทย และรายการ BNK48 Senpai 2nd Generation รายการสารคดีกึ่งเรียลลิตี้เกี่ยวกับช่วงระหว่างการคัดเลือก และหลังการคัดเลือกของสมาชิกรุ่นที่ 2
ปี พ.ศ. 2562 วงมีรายการโทรทัศน์ 3 รายการ ได้แก่รายการ Dream in Japan รายการเกี่ยวกับการท่องเที่ยวและแลกเปลี่ยนที่ประเทศญี่ปุ่นเป็นเวลา 1 เดือนของพิมรภัส ผดุงวัฒนะโชค (โมบายล์) รายการ ii ne JAPAN รายการท่องเที่ยวในประเทศญี่ปุ่น โดยมีสมาชิกวง 6 คนรับหน้าที่เป็นพิธีกร และรายการ Fun X Fun Japan ตะลุยดินแดนอาทิตย์อุทัยกับ BNK48 โดยมีมิวสิค เจน และสมาชิกจากวงเอสเคอีโฟร์ตีเอต เป็นผู้ดำเนินรายการ และยังคงมีรายการอื่นออกอากาศมาเรื่อย ๆ
ผลงาน > ภาพยนตร์

ในปี พ.ศ. 2561 วงได้ร่วมมือกับบริษัท แซลมอน เฮ้าส์ ผลิตภาพยนตร์สารคดีเรื่องแรกในชื่อ บีเอ็นเคโฟร์ตีเอต: เกิร์ลดอนต์คราย (อังกฤษ: BNK48: Girls Don't Cry) กำกับโดย นวพล ธำรงรัตนฤทธิ์ และจัดจำหน่ายโดย จีดีเอช ห้าห้าเก้า กำหนดฉายในโรงภาพยนตร์เมื่อวันที่ 16 สิงหาคม ซึ่งภาพยนตร์เรื่องนี้ได้รับรางวัลให้เป็นภาพยนตร์ไทยสร้างสรรค์แห่งปี พ.ศ. 2561 จากกระทรวงวัฒนธรรม
ต่อมา จิรัฐ บวรวัฒนะ ซีอีโอของวงต้องการสร้างภาพยนตร์อิสระของวงเองในนาม บีเอ็นเคโฟร์ตีเอต ฟิล์ม (อังกฤษ: BNK48 Films) เพื่อเปิดโอกาสให้เมมเบอร์ในวงแสดงความสามารถและผลักดันให้เมมเบอร์เป็นที่รู้จักมากขึ้น โดยเมื่อวันที่ 25 กุมภาพันธ์ พ.ศ. 2562 วงได้เปิดเผยภาพยนตร์ที่จะฉายภายในปี พ.ศ. 2562 ด้วยกันทั้งหมด 2 เรื่องประกอบไปด้วย Sisters กระสือสยาม ซึ่งวงได้ร่วมงานกับ สหมงคลฟิล์ม อินเตอร์เนชั่นแนล หลังจากที่ภาพยนตร์ได้ถ่ายทำเสร็จไปแล้ว นำแสดงโดย นันท์นภัส เลิศนามเชิดสกุล (มิวนิค) กำกับโดย ปรัชญา ปิ่นแก้ว เข้าฉายวันที่ 4 เมษายน, Where We Belong ที่ตรงนั้น มีฉันหรือเปล่า นำแสดงโดย แพรวา สุธรรมพงษ์ (มิวสิค) และเจนนิษฐ์ โอ่ประเสริฐ ร่วมด้วยสมาชิกวงอีก 6 คน กำกับโดย คงเดช จาตุรันต์รัศมี เข้าฉายวันที่ 20 มิถุนายน
ต่อมา วงได้เปิดเผยภาพยนตร์ที่จะฉายภายในปี พ.ศ. 2563 ด้วยกันทั้งหมด 2 เรื่องประกอบไปด้วย ไทบ้าน x BNK48 จากใจผู้สาวคนนี้ ซึ่งเนื้อเรื่องจะเป็นการทำเพลง "หมอลำ" และต้องไปใช้ชีวิตอยู่ที่ภาคอีสาน กำกับโดย สุรศักดิ์ ป้องศร เข้าฉายวันที่ 23 มกราคม และ One Take ซึ่งเป็นภาพยนตร์สารคดีภาคต่อจาก BNK48: Girls Don't Cry กำกับโดย มนัสนันท์ พันเลิศวงศ์สกุล เข้าฉายวันที่ 18 มิถุนายน บนเน็ตฟลิกซ์ หลังเลื่อนเข้าฉายในโรงภาพยนตร์ ภายหลังได้เปลี่ยนชื่อค่ายภาพยนตร์จาก บีเอ็นเคโฟร์ตีเอต ฟิล์ม เป็น ไอแอม ฟิลม์ (อังกฤษ: i AM Films)
ปี 2565 iAM FILMs และ Studio Commuan ส่งภาพยนตร์เรื่อง The  Cheese Sisters แนวหนังเกิร์ลเลิฟ โดยมี 8 นักแสดงนำ ได้แก่ น้ำหนึ่ง - มิลิน ดอกเทียน BNK48 , เนย- กานต์ธีรา วัชรทัศนกุล BNK48 , เจนนิษฐ์  -   เจนนิษฐ์ โอ่ประเสริฐ BNK48    , ปัญ - ปัญสิกรณ์ ติยะกร BNK48    , วี- วีรยา จาง BNK48  , ฟ้อนด์ - ณัฐทิชา จันทรวารีเลขา BNK48    , คนิ้ง -  วิทิตา สระศรีสม  CGM48   และมามิงค์- มาณิฌา เอี่ยมดิลกวงศ์ CGM48
ผลงาน > ซีรีส์

เมื่อวันที่ 12 ตุลาคม พ.ศ. 2561 จีดีเอชร่วมกับค่ายนาดาวบางกอกได้จัดงาน GDH x นาดาว Party นิ่งเป็นปรับ ขยับเป็นเปิด ณ พารากอนซีนีเพล็กซ์ ศูนย์การค้าสยามพารากอน เพื่อเป็นการขอบคุณแฟน ๆ ที่ติดตามผลงานของจีดีเอชและนาดาวบางกอก ทางค่ายได้เปิดเผยข้อมูลโปรเจกต์ใหม่จำนวน 8 โปรเจกต์ โดย 2 ใน 8 โปรเจกต์นั้นมีซีรีส์เรื่อง Great Men Academy สุภาพบุรุษสุดที่เลิฟ นำแสดงโดย ชัญญาภัค นุ่มประสพ (นิว) และ 7 หนุ่มจากไนน์บายนาย และซีรีส์เรื่อง One Year 365 วัน บ้านฉัน บ้านเธอ เป็นซีรีส์โรแมนติกคอมเมดี้ นำแสดงโดย เฌอปราง, จิรายุ ละอองมณี ร่วมด้วยสมาชิกวงอีก 7 คน
วันที่ 25 กุมภาพันธ์ พ.ศ. 2562 วงได้เปิดเผยซีรีส์เกี่ยวกับเรื่องราวของสมาชิกวงทั้ง 51 คน ในชื่อ BNK48 Story ซึ่งจะออกอากาศเฉพาะในประเทศพม่า, ลาว, กัมพูชา, จีน และประเทศอื่น ๆ เพื่อให้เป็นที่รู้จักในต่างประเทศมากขึ้น
ต่อมาเมื่อวันที่ 5 กรกฎาคม พ.ศ. 2563 ได้เปิดตัวซีรีส์ The Underclass ห้องนี้ไม่มีห่วย เป็นซีรีส์ดราม่า นำแสดงโดย มิวสิค, มิวนิค, ธนัชชัย วิจิตรวงศ์ทอง ร่วมด้วยสมาชิกวงอีก 10 คน (รวมอดีตสมาชิก 1 คน) กำกับโดย ภาส พัฒนกำจร จะออกอากาศช่อง จีเอ็มเอ็ม 25 และเน็ตฟลิกซ์
ผลงาน > แอปพลิเคชัน

วันที่ 1 มิถุนายน พ.ศ. 2560 วงร่วมกับ Mad Virtual Reality Studio เปิดแอปพลิเคชันชื่อ BNK48 AR แอปที่สามารถดูภาพเคลื่อนไหวของสมาชิกได้โดยการสแกนรูป Photo Set ชุด Debut, Thai costume และ Halloween ต่อมาวันที่ 2 ตุลาคม พ.ศ. 2560 ได้เปิดแอปพลิเคชันเพิ่มอีก 2 ตัวได้แก่ BNK48 Sweet Call แอปนาฬิกาปลุกที่สามารถตั้งเสียงปลุกเป็นเสียงของสมาชิกรุ่นที่ 1 ทั้ง 29 คน และระบบการสุ่มเสียงปลุกของสมาชิกภายในแอป และ BNK48 Jigsaw แอปต่อจิ๊กซอว์รูปภาพของสมาชิกรุ่น 1 มีภาพจิ๊กซอว์ให้เล่นและสะสมกว่า 300 ภาพในแบบต่าง ๆ ซึ่งปัจจุบันแอป BNK48 Sweet Call มีอัปเดตเสียงของสมาชิกรุ่นที่ 2 เพิ่มเข้ามา ส่วนแอป BNK48 AR และ BNK48 Jigsaw ยังไม่มีอัปเดตเพิ่มเติม
วันที่ 24 กรกฎาคม พ.ศ. 2561 ซัมซุงได้เปิดตัวมือถือรุ่น Samsung Galaxy J8 โดยมีบีเอ็นเคโฟร์ตีเอตเป็นแบรนด์แอมบาสเดอร์ และมีแอปพลิเคชันชื่อ BNK48 ที่ในช่วงแรกมีเฉพาะในรุ่นนี้เท่านั้น ซึ่งภายในแอปจะมีวอลเปเปอร์เมมเบอร์ และริงโทนเสียงเมมเบอร์ แอปนี้ยังคงมีการปรับปรุงอัปเดตสิ่งใหม่เพิ่มเข้าไปในแอปอยู่เรื่อย ๆ ล่าสุดได้มีการเพิ่มแอป BNK48 ลงไปในมือถือรุ่น Samsung Galaxy J4+ และ Samsung Galaxy J6+ ปี 2018 และต่อมาได้ทยอยเพิ่มในมือถือรุ่นอื่น ๆ ของซัมซุง
วันที่ 21 ตุลาคม พ.ศ. 2561 วงได้ร่วมกับ Ookbee ประกาศเปิดตัวแอปพลิเคชันอย่างเป็นทางการของวง ในชื่อ iAM48 Official Application (BNK48 Official เดิม) โดยในแอปพลิเคชันนี้จะประกอบไปด้วย การถ่ายทอดสดเดี่ยวพร้อมดูย้อนหลังของแต่ละเมมเบอร์ (ย้ายจากแอปพลิเคชันวูฟ), การส่งของขวัญให้เมมเบอร์ในแอป, การถ่ายทอดสดพิเศษในโรงละคร(จ่ายเงินรายเดือนหรือรายปี), การจองบัตรสุ่มเข้าชมโรงละคร, การโหวตลงคะแนนซิงเกิลเลือกตั้ง, การใช้บัตรเข้าร่วมงานจับมือ, การฟังเพลงจากโค้ด "Music Card", การสั่งจองหรือสั่งซื้อสินค้าที่ระลึก รวมถึงรายละเอียดข่าวสารงานต่าง ๆ ของวงในอนาคตด้วย
ผลงาน > วีดีโอเกม

วันที่ 22 ธันวาคม พ.ศ. 2561 วงได้เปิดตัวและเปิดให้ดาวน์โหลดแอปพลิเคชันชื่อ BNK48 Star Keeper แอปพลิเคชันเกมส์แนวอาร์เคด เป็นเรื่องราวเกี่ยวกับดาวจักรราศีทั้ง 13 กลุ่ม ถูกสิ่งมีชีวิตจากกาแลคซี่อื่นยึดครอง ยานอวกาศของกัปตันทั้ง 16 คน จึงต้องฟันฝ่าอุปสรรคต่าง ๆ รวมถึงกำจัดเหล่าลูกน้องของมินิบอส และบอสของแต่ละด่านไปให้ได้ ซึ่งในระบบจะมีเสียงพากย์เกมส์ รวมทั้งไอเทมพิเศษ และชิพการ์ดของสมาชิกทุกคนอีกด้วย ต่อมาวันที่ 4 เมษายน พ.ศ. 2562 ได้มีการปล่อยแอปพลิเคชันใหม่ ชื่อ Sisters Hunters แอปพลิเคชันเกมส์แนวอาร์เคด เกี่ยวกับการปราบกระสือ เพื่อเป็นการโปรโมทภาพยนตร์เรื่องSisters กระสือสยามในช่วงนั้นอีกด้วย วันที่ 8 กรกฎาคม ปีเดียวกันได้ปล่อยแอปพลิเคชันชื่อ BNK48 Oshi Festival แอปพลิเคชันเกมส์แนวเพลง ซึ่งในระบบจะมีเพลงของบีเอ็นเคโฟร์ตีเอต เสียงพากย์เกมส์ และตัวละครในเกมส์ที่เป็นสมาชิกรุ่นหนึ่ง
ผลงาน > หนังสือ

ปี พ.ศ. 2561 วงได้ร่วมกับสำนักพิมพ์แซลมอน จัดทำหนังสือชื่อ B Side The Untold Story of BNK48 เป็นหนังสือเล่มแรกของวงที่มีบทสัมภาษณ์สมาชิกรุ่นแรกและบอกเล่าเรื่องราวของวงในมุมที่ไม่เคยเปิดเผยมาก่อน ต่อมาช่วงปลายปีวงได้ร่วมกับสำนักพิมพ์ เซนชู ตีพิมพ์หนังสือการ์ตูนของวงเองเรื่องแรกในชื่อ BNK48 Comic Most Dream เป็นเรื่องราวเกี่ยวกับกีฬาวอลเลย์บอล โดยเนื้อเรื่องได้รับลิขสิทธิ์จากประเทศญี่ปุ่น จัดทำและวาดลายเส้นการ์ตูนใหม่โดยนักวาดการ์ตูนคนไทย มีทั้งหมด 3 เล่ม วางจำหน่ายในรูปแบบหนังสือการ์ตูน และอีคอมมิค
ปี พ.ศ. 2562 วงร่วมกับเว็บไซต์ข่าว Mango Zero และนิตยสาร Nylon Thailand จัดทำหนังสือด้วยกัน 2 เล่ม คือ BNK48 6th Single Senbatsu General Election เป็นหนังสือรวมบทสัมภาษณ์และเบื้องหลังเกี่ยวกับงานเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6 และ BNK48 2nd Anniversary เป็นหนังสือรวบรวมบทสัมภาษณ์สมาชิกที่ได้เป็นเซ็นเตอร์และเหตุการณ์สำคัญของวงที่ผ่านมาตั้งแต่วันแรกจนถึงวันครบรอบวง 2 ปี
กิจกรรมการกุศล

เมื่อวันที่ 6 สิงหาคม พ.ศ. 2560 วงได้จัดงานประมูลรูปสมาชิกในวงเพื่อนำเงินไปช่วยเหลือผู้ประสบอุทกภัยในภาคตะวันออกเฉียงเหนือ ซึ่งรูปของสมาชิกที่มีราคาสูงที่สุดคือ เฌอปราง อารีย์กุล ประมูลได้ไป 77,000 บาท
ปี พ.ศ. 2561 มีการจัดคอนเสิร์ตการกุศลชื่อ Thailand for Attapeu เมื่อวันที่ 31 กรกฎาคม เพื่อระดมทุนช่วยเหลือผู้ประสบอุทกภัยจากเหตุการณ์น้ำท่วมเนื่องจากเขื่อนเซเปียน-เซน้ำน้อยแตก ในแขวงจำปาศักดิ์ ทางตะวันออกเฉียงใต้ของสาธารณรัฐประชาธิปไตยประชาชนลาว ทำให้เกิดน้ำท่วม ที่แขวงอัตตะปือ วันที่ 23 ตุลาคม ปีเดียวกัน วงได้มอบเงินรายได้ส่วนหนึ่งจากการจำหน่ายบัตรคอนเสิร์ต BNK48 D-DAY Jiradapa Produced Concert เป็นจำนวนเงิน 1,000,000 บาท ให้กับสมาคมกีฬาสเปเชี่ยลโอลิมปิคแห่งประเทศไทย เพื่อนำไปใช้เป็นทุนในการฝึกซ้อมและเตรียมตัวไปแข่งขันสเปเชี่ยลโอลิมปิคเวิร์ดเกมส์ ที่ประเทศสหรัฐอาหรับเอมิเรตส์ ซึ่งเป็นกีฬาสำหรับคนที่พิการทางสมองและปัญญา โดยสเปเชี่ยลโอลิมปิคเป็นองค์กรสากล ที่ต้องการพัฒนาคนที่พิการทางสมองและปัญญาด้วยกีฬา และส่งเสริมการยอมรับและความเข้าใจซึ่งกันและกันกับคนปกติ ต่อมาในวันที่ 12 พฤศจิกายน วงได้เข้าร่วมงานแถลงข่าวโครงการ The Blue Carpet Show for UNICEF ซึ่งจัดขึ้นโดย UNICEF ประเทศไทย
ในปี พ.ศ. 2562 วงได้ทำกิจกรรมพิเศษเมื่อวันที่ 9 มกราคม โดยลงพื้นที่ร่วมฟื้นฟูและให้กำลังใจผู้ที่ได้รับผลกระทบจากพายุโซนร้อนปาบึก ณ ศาลาประชาสันต์ อำเภอปากพนัง จังหวัดนครศรีธรรมราช ต่อมาวันที่ 25 กุมภาพันธ์ วงได้กล่าวถึงการจัดตั้ง มูลนิธิ BNK48 ที่จะทำหน้าที่ส่งมอบความรัก กำลังใจ และกำลังทรัพย์ ในโครงการรวมพลังรักและหวังดี เพื่อช่วยเหลือสังคมในด้าน เด็ก สตรี และพื้นที่ประสบปัญหาภัยพิบัติ โดยใช้แอปพลิเคชัน BNK48 เป็นช่องทางการบริจาค นอกจากนี้ ยังมีการจำหน่ายหุ่นฟิกเกอร์ของ เฌอปราง อารีย์กุล ในชื่อ BNK48 Cherprang Premium Collectible จัดทำโดย Toylaxy Studio เพื่อนำรายได้หลังหักค่าใช้จ่ายสมทบทุนมูลนิธิด้วย
กระทั่งวันที่ 26 กรกฎาคม พ.ศ. 2562 ได้มีการจดทะเบียนจัดตั้ง มูลนิธิบีเอ็นเค ขึ้นอย่างเป็นทางการ
การตอบรับ

สุภลักษณ์ เตชะพิชญภักดี คอลัมนิสต์มติชน อธิบายว่าบีเอ็นเคโฟร์ตีเอตเป็นวงดนตรีที่ได้รับความนิยม และถือเป็นปรากฏการณ์ทางสังคมในประเทศไทย โดยเฉพาะหลังช่วงปลายปี พ.ศ. 2560 จากผลงานเพลง "คุกกี้เสี่ยงทาย" รวมไปถึงข่าวเกี่ยวกับวงต่าง ๆ ทั้งตามสื่อหลักและในโซเชียลมีเดียที่มีการเผยแพร่อยู่เป็นระยะ ๆ ปัจจุบันวงได้ขายซิงเกิลไปแล้วเป็นจำนวนกว่าหนึ่งล้านแผ่น ซึ่งมีการมองว่าเป็นจำนวนที่มากเมื่อเทียบกับกระแสในยุคที่คนส่วนใหญ่ไม่นิยมซื้ออัลบั้มเป็นแผ่น หากแต่จะเน้นการฟังเพลงผ่านยูทูปหรือการสตรีมมิงแทนมากกว่า และมีรายได้จากงานเลือกตั้งประจำซิงเกิลที่ 6 กว่า 200 ล้านบาท จิรัฐกล่าวว่าจากการตอบรับนี้ ทำให้วงสามารถผลิตผลงานเพลง ผลงานการแสดงซีรีส์และภาพยนตร์ และผลงานภาพยนตร์โฆษณาสินค้าออกมาอย่างต่อเนื่อง เขายังกล่าวอีกว่าปัจจัยสำคัญสำหรับการเติบโตของวงคือการขยายความนิยมผ่านสื่อสังคม ซึ่งสอดคล้องกับรางวัล "ศิลปินกลุ่มที่มีผลงานยอดเยี่ยมบนโซเชียลมีเดีย" ที่วงได้รับจากงานไทยแลนด์โซเชียลอะวอดส์ และการที่มีบุคคลบันเทิงที่ได้รับความนิยมมากอยู่แล้วจำนวนหลายคนเข้ามาร่วมเป็นแฟนคลับของวง
ธัญวัฒน์ อิพภูดม คอลัมนิสต์เดอะแมตเทอร์ มองว่าความสำเร็จของวงมีอิทธิพลในการปลุกกระแส "ไอดอล" ในเมืองไทยและเป็นตัวสะท้อนได้ดีถึงท่าทีของแบรนด์หรือภาคธุรกิจที่พร้อมจะลงทุนในธุรกิจนี้ รวมไปถึงการเป็นทางผ่านสำหรับกลยุทธ์การเข้าถึงกลุ่มคนรุ่นใหม่เพื่อเรียกคะแนนนิยมของพรรคการเมืองบางพรรค
การตอบรับ > ภาพลักษณ์

สมาชิกของวงนั้นจะเรียกกันว่า "ไอดอล" ที่ทำหน้าที่เป็นแบบอย่างที่ดีให้แก่เยาวชน ซึ่งคนส่วนใหญ่มองว่าจุดขายของวงนั้นไม่ได้มาจากทักษะในการร้องหรือการเต้น แต่มาจากพัฒนาการและบุคลิกภาพของสมาชิกแต่ละคนมากกว่า ในขณะเดียวกัน การที่แฟนคลับส่วนใหญ่ซึ่งเป็นผู้ชายมายืนมองดูสมาชิกใน "ตู้ปลา" ก็ถือว่าเป็นภาพที่ค่อนข้างแปลกตาในสังคมไทยเช่นกัน แต่ถึงกระนั้น คนทั่วไปอาจเห็นว่าแฟนคลับที่ชื่นชอบวงส่วนมากจะเป็นผู้ชาย เพราะผู้ชายอาจจะแสดงออกมากกว่า ทั้งจากที่เห็นรวมกลุ่มยืนร้องเพลงประสานเสียงหน้าเวทีหรือที่งานจับมือ คนจึงจดจำว่าแฟนคลับมีแต่กลุ่มผู้ชาย แต่จริง ๆ แล้วมีสัดส่วนเป็นครึ่งต่อครึ่ง
นอกจากนี้ สมาชิกวงทุกคนยังมีข้อพึงปฏิบัติตามเป็นจำนวนมาก อาทิเช่น การห้ามทำศัลยกรรม ห้ามถ่ายแบบแฟชั่นแนวเซ็กซี่ ห้ามถ่ายรูปคู่ร่วมกับผู้อื่นในที่สาธารณะ ฯลฯ รวมไปถึงธรรมเนียมปฏิบัติบางข้อที่ไม่ปรากฏเป็นลายลักษณ์อักษร เช่น การห้ามมีความรัก ซึ่งธรรมเนียมเหล่านี้ จิรัฐได้กล่าวไว้ว่าเป็นผลพวงมาจากมาจากวัฒนธรรมญี่ปุ่น และเป็นการตอบสนองจุดประสงค์ที่ต้องการให้วงมีภาพลักษณ์ที่ดีต่อเยาวชน
การตอบรับ > ข้อวิจารณ์

เมื่อวันที่ 24 เมษายน พ.ศ. 2561 วงได้รับเชิญจากนายกรัฐมนตรี ประยุทธ์ จันทร์โอชา ให้ไปประชาสัมพันธ์สถานีวิทยุของรัฐ ซึ่งมีผู้คนจำนวนหนึ่งมองว่าการกระทำนี้เป็นการหาเสียงจากสมาชิกวงในการเลือกตั้งของประเทศไทยที่กำลังจะถึง แต่วงปฏิเสธในภายหลังว่ากิจกรรมนี้ไม่เกี่ยวข้องกับการเมือง
การตอบรับ > รางวัล > รางวัลที่ได้รับมอบ

| ปี | รางวัล | ประเภท | มอบโดย | อ้างอิง |
| --- | --- | --- | --- | --- |
| 2561 | Heart For All ครั้งที่ 1 | บุคคลผู้ทำคุณประโยชน์และสนับสนุนงานด้านผู้ด้อยโอกาส/ผู้พิการดีเด่น | มูลนิธิศิลปะเพื่อมวลมนุษย์ ร่วมกับกระทรวงวัฒนธรรม |  |
| 2562 | เทพทองพระราชทาน ครั้งที่ 19 | องค์กรดีเด่น | สมาคมนักวิทยุและโทรทัศน์แห่งประเทศไทยในพระบรมราชูปถัมภ์ |  |
| 2565 | อินฟลูเอนเซอร์ผู้สร้างคุณประโยชน์ด้านความสัมพันธ์ไทย–ญี่ปุ่น | อินฟลูเอนเซอร์ผู้สร้างคุณประโยชน์ด้านความสัมพันธ์ไทย–ญี่ปุ่น | สถานเอกอัครราชทูตญี่ปุ่น ประจำประเทศไทย |  |
แหล่งข้อมูลอื่น

(
info/dl
)
ไฟล์เสียงนี้ถูกสร้างขึ้นจากรุ่นของบทความ "" เมื่อวันที่ 9 พฤษภาคม พ.ศ. 2563  และอาจไม่ใช่การแก้ไขล่าสุด (วิธีใช้เสียง)
เว็บไซต์ทางการ
| ด ค กเอเคบีโฟร์ตีเอตกรุ๊ป |
| --- | --- |
ในประเทศญี่ปุ่น:  AKB48 (วงหลัก)  SKE48  NMB48  HKT48  NGT48  STU48 
นอกประเทศญี่ปุ่น:  JKT48  BNK48  MNL48  AKB48 Team SH  AKB48 Team TP  CGM48  KLP48 
ในอดีต:  SDN48  SGO48  DEL48  MUB48 
สัญลักษณ์ของ BNK48
เจนนิษฐ์, น้ำหนึ่ง, เมษา, น้ำหอม, ไข่มุก, และมิโอริ ที่เดอะมอลล์บางกะปิ เมื่อวันที่ 23 กรกฎาคม พ.ศ. 2560
อิสึรินะ, ตาหวาน, เฌอปราง, เจนนิษฐ์, น้ำหนึ่ง, และมิโอริ ในงานฟุตบอลประเพณีจุฬาฯ–ธรรมศาสตร์ ครั้งที่ 72 เมื่อวันที่ 3 กุมภาพันธ์ พ.ศ. 2561
มินมิน, ฝ้าย, วี, ออม, ผักขม และเค้ก สมาชิกวงรุ่นที่ 2 ที่งานฟิตเฟส 2018 เมื่อวันที่ 23 กันยายน พ.ศ. 2561
การแสดงครั้งแรกของซิงเกิลที่ 6 BEGINNER ณ ลานหน้าฮาร์ดร็อกคาเฟ่ ในวันที่ 2 มีนาคม พ.ศ.2562
การแสดงครั้งแรกของเพลง JABAJA ในงาน Everybody SAYS JABAJA ณ สุราลัยฮอลล์ ไอคอนสยามในวันที่ 5 กรกฎาคม พ.ศ.2562
การแสดงเปิดตัวยูนิต MIMIGUMO ในงาน NIPPON HAKU 2019 ณ รอยัล พารากอน ฮอลล์ สยามพารากอน วันที่ 1 กันยายน พ.ศ.2562
การแสดงครั้งแรกของซิงเกิลที่ 7 ในเพลง 77 ดินแดนแสนวิเศษ ที่ลานหน้าศูนย์การค้า เดอะ สตรีท รัชดาในวันที่ 30 ตุลาคม พ.ศ.2562
การแสดงครั้งแรกของเพลงเฟิสต์แรบบิตที่ลานหน้าเซ็นทรัลเวิลด์ วันที่ 7 กุมภาพันธ์ พ.ศ. 2565
การแสดงครั้งแรกของเพลงซาโยนาระครอวล์ที่เอเชียทีค เดอะ ริเวอร์ฟรอนท์ เดสติเนชั่น วันที่ 20 มีนาคม พ.ศ. 2565
การแสดงครั้งแรกของเพลงบีลีฟเวอส์ที่ศูนย์การค้ายูเนียนมอลล์
การแสดงเพลง Kiss Me! ในงาน The Guitar MAG Awards 2024
noicon
บทความเสียงวิกิพีเดีย
สไตรก์วิตเชส

สไตรก์วิตเชส (อังกฤษ: Strike Witches; ญี่ปุ่น: ストライクウィッチーズ) เป็นโครงการสื่อประสมซึ่งฟูมิกาเนะ ชิมาดะ ทำออกเผยแพร่ทางนิตยสารระหว่าง ค.ศ. 2005 ถึง 2006 ต่อมาได้รับการดัดแปลงเป็นอะนิเมะ (โทรทัศน์และภาพยนตร์), หนังสือ (ไลต์โนเวลและมังงะ), และเกมวีดิทัศน์ มีเนื้อหาเกี่ยวกับกลุ่มเด็กหญิงซึ่งต่อสู้กันกลางอากาศด้วยอุปกรณ์ที่ติดเข้ากับขาของพวกตน
ฉบับภาษาไทย อะนิเมะและเกมใช้ชื่อว่า สงครามเวหา กกน. ลอยฟ้า ส่วนไลต์โนเวลใช้ชื่อว่า สไตรค์ วิชเชส กองบินแม่มด 501 ผู้จัดแปลและพิมพ์เผยแพร่ คือ สำนักพิมพ์เอพลัส เริ่มเผยแพร่ใน พ.ศ. 2561
แหล่งข้อมูลอื่น

Official Website (Japanese)
Fumikane Shimada official site
Funimation's official Strike Witches site
Official Video Game Homesite เก็บถาวร 2020-10-25 ที่ เวย์แบ็กแมชชีน (Japanese)
สไตรก์วิตเชส (อนิเมะ) ที่เครือข่ายข่าวอนิเมะ
| ด ค กเดวิดโปรดักชัน |
| --- | --- |
ซีรีส์โทรทัศน์:  Ristorante Paradiso (2009)  Tatakau Shisho: The Book of Bantorra (2009–2010)  เลเวล อี (2011)  Ben-To (2011)  คุณหนูปากร้าย x จิ้งจอกปีศาจ (2012)  โจโจ้ ล่าข้ามศตวรรษ (2012–2013)  เทพธิดาผ่าโลกมิติแห่งเกม (2013)  โจโจ้ ล่าข้ามศตวรรษ: นักรบประกายดาว (2014–2015)  โจโจ้ ล่าข้ามศตวรรษ: เพชรแท้ไม่มีวันสลาย (2016)  Monster Hunter Stories: Ride On (2016–2018)  ซากุราดะ รีเซ็ต ภารกิจฆ่าเวลา (2017)  กัปตันซึบาสะ (2018–2019)  เซลล์ขยันพันธุ์เดือด (2018–2021)  โจโจ้ ล่าข้ามศตวรรษ: สายลมทองคำ (2018–2019)  หน่วยผจญคนไฟลุก (2019–2020)  เอนเซมเบิ้ล สตาร์ (2019)  Strike Witches: The Road to Berlin (2020)  2.43 พิชิตฝันชมรมวอลเลย์ชายเซอิน (2021)  ลามู ทรามวัยจากต่างดาว (2022–2023)  อันเดด อันลัค (2023) 
OVA/ONA:  Dogs: Stray Dogs Howling in the Dark (2009)  คุณหนูปากร้าย x จิ้งจอกปีศาจ (2012)  เทพธิดาผ่าโลกมิติแห่งเกม (2013)  Planetarian: The Reverie of a Little Planet (2016)  คิชิเบะ โรฮัง ไม่เคลื่อนไหว (2017–2019)  โจโจ้ ล่าข้ามศตวรรษ: สโตนโอเชียน (2021)  สปริกกัน (2022) 
ภาพยนตร์:  Planetarian: Storyteller of the Stars (2016)  เซลล์ขยันพันธุ์เดือด (2020)  มาโยยกะ มหัศจรรย์บ้านริมผา (2021)  เอนเซมเบิ้ล สตาร์!! โรดทูโชว์!! (2022) 
 หมวดหมู่
จอมขมังเวทย์ออร์เฟน

จอมขมังเวทย์ออร์เฟน (魔術士オーフェン, Majutsushi Ōfen) เป็นซีรีส์ไลต์โนเวลญี่ปุ่น เขียนโดยโยชิโนบุ อากิตะ ได้รับการดัดแปลงเป็นมังงะ ซีรีส์อนิเมะ 5 ชุด (จอมขมังเวทย์ออร์เฟน, จอมขมังเวทย์ออร์เฟน 2: Revenge, จอมขมังเวทย์ออร์เฟน (พ.ศ. 2563), จอมขมังเวทย์ออร์เฟน: ภาคคริสตจักรคิมรัก, จอมขมังเวทย์ออร์เฟน: ภาคเออร์เบินรามา) และ วิดีโอเกม
ในเดือนธันวาคม พ.ศ. 2562 ไลต์โนเวลมียอดจำหน่ายมากกว่า 14 ล้านเล่ม
หม่อมราชวงศ์คึกฤทธิ์ ปราโมช

| ศาสตราจารย์ พลตรี หม่อมราชวงศ์คึกฤทธิ์ ปราโมชป> จ. ม.ป.ช. ม.ว.ม. ภ.ป.ร. ๑ |
| --- | --- |
คึกฤทธิ์ ใน พ.ศ. 2517

ประธานรัฐสภาไทย และ  ประธานสภานิติบัญญัติแห่งชาติ
ดำรงตำแหน่ง 29 ธันวาคม พ.ศ. 2516 – 7 ตุลาคม พ.ศ. 2517  (9 เดือน 8 วัน)
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
นายกรัฐมนตรี: สัญญา ธรรมศักดิ์
ก่อนหน้า: ศิริ สิริโยธิน
ถัดไป: ประภาศน์ อวยชัย
นายกรัฐมนตรีไทย คนที่ 13
ดำรงตำแหน่ง 14 มีนาคม พ.ศ. 2518 – 20 เมษายน พ.ศ. 2519  (1 ปี 1 เดือน 6 วัน)
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
รอง: ประมาณ อดิเรกสาร ทวิช กลิ่นประทุม บุญเท่ง ทองสวัสดิ์
ก่อนหน้า: หม่อมราชวงศ์เสนีย์ ปราโมช
ถัดไป: หม่อมราชวงศ์เสนีย์ ปราโมช
รัฐมนตรีว่าการกระทรวงมหาดไทย
ดำรงตำแหน่ง 8 มกราคม – 20 เมษายน พ.ศ. 2519  (3 เดือน 12 วัน)
นายกรัฐมนตรี: ตนเอง
ก่อนหน้า: บุญเท่ง ทองสวัสดิ์
ถัดไป: หม่อมราชวงศ์เสนีย์ ปราโมช
หัวหน้าพรรคก้าวหน้า
ดำรงตำแหน่ง 22 มีนาคม  พ.ศ. 2488 – 6 เมษายน  พ.ศ. 2489  (1 ปี 15 วัน)
หัวหน้าพรรคกิจสังคม
ดำรงตำแหน่ง 4 พฤศจิกายน พ.ศ. 2517 – 22 มกราคม พ.ศ. 2529  (11 ปี 2 เดือน 18 วัน)
ถัดไป: สิทธิ เศวตศิลา
ดำรงตำแหน่ง 2 กันยายน พ.ศ. 2533 – 9 มิถุนายน พ.ศ. 2534  (9 เดือน 7 วัน)
ก่อนหน้า: สิทธิ เศวตศิลา
ถัดไป: มนตรี พงษ์พานิช
 
ข้อมูลส่วนบุคคล
เกิด: หม่อมราชวงศ์คึกฤทธิ์ 20 เมษายน พ.ศ. 2454 จังหวัดสิงห์บุรี ประเทศสยาม
เสียชีวิต: 9 ตุลาคม พ.ศ. 2538 (84 ปี) โรงพยาบาลสมิติเวช กรุงเทพมหานคร ประเทศไทย
พรรคการเมือง: ก้าวหน้า (2488–2489) ประชาธิปัตย์ (2489–2491) กิจสังคม (2518–2534)
คู่สมรส: หม่อมราชวงศ์พักตร์พริ้ง ทองใหญ่ (แยกกันอยู่)
บุตร: หม่อมหลวงรองฤทธิ์ หม่อมหลวงวิสุมิตรา
บุพการี: พระวรวงศ์เธอ พระองค์เจ้าคำรบ (บิดา) หม่อมแดง ปราโมช ณ อยุธยา (มารดา)
ญาติ: หม่อมราชวงศ์เสนีย์ ปราโมช (พี่ชาย)
พระราชทานเพลิง: 23 ธันวาคม พ.ศ. 2538 เมรุหลวงหน้าพลับพลาอิศริยาภรณ์ วัดเทพศิรินทราวาส กรุงเทพมหานคร ประเทศไทย
ลายมือชื่อ: 
ยศที่ได้รับการแต่งตั้ง
รับใช้:  ไทย
สังกัด: กองทัพบกไทย
ประจำการ: พ.ศ. 2486 - พ.ศ. 2538
ยศ:  พลตรี   นายกองใหญ่
ผ่านศึก: สงครามมหาเอเซียบูรพา

ศาสตราจารย์ พลตรี หม่อมราชวงศ์คึกฤทธิ์ ปราโมช ป.จ. ม.ป.ช. ม.ว.ม. ภ.ป.ร. ๑ (20 เมษายน พ.ศ. 2454 – 9 ตุลาคม พ.ศ. 2538) เป็นชาวไทยซึ่งเป็นนักปราชญ์ นักเขียน นักการเมือง และศิลปินแห่งชาติ สาขาวรรณศิลป์ พ.ศ. 2528 เป็นน้องชายแท้ ๆ ของหม่อมราชวงศ์เสนีย์ ปราโมช และเป็นนายกรัฐมนตรีไทยคนที่ 13 (ดำรงตำแหน่ง ตั้งแต่ พ.ศ. 2518–2519)
ปลาย พ.ศ. 2551 กระทรวงวัฒนธรรมเสนอชื่อหม่อมราชวงศ์คึกฤทธิ์เป็นบุคคลสำคัญของโลกต่อยูเนสโก โดยมีทั้งเสียงสนับสนุน และคัดค้าน ต่อมาในวันที่ 23 ตุลาคม พ.ศ. 2552 ยูเนสโกได้ประกาศยกย่องเชิดชูเกียรติหม่อมราชวงศ์คึกฤทธิ์เป็นบุคคลสำคัญของโลก ใน 4 สาขา ได้แก่ การศึกษา วัฒนธรรม สังคมศาสตร์ และสื่อสารมวลชน ในวาระครบรอบ 100 ปี ชาตกาล พ.ศ. 2554 โดยได้รับการประกาศพร้อมกันกับเอื้อ สุนทรสนาน ซึ่งได้รับในวาระครบรอบ 100 ปี ชาตกาล พ.ศ. 2553